stanford-oval/wikipedia huggingface dataset:
พัก แฮ-จิน
ผลงาน > สื่อโฆษณา

| ปีที่เผยแพร่ | ตราสินค้า | ประเภทสินค้า/ผลิตภัณฑ์ | ประเทศ |
| --- | --- | --- | --- |
| 2006 (พ.ศ. 2549) | Baskin Robbins (배스킨라빈스) | เค้กไอศกรีม | เกาหลีใต้ |
| 2007 (พ.ศ. 2550) | Sieg (지이크) | เสื้อผ้าเครื่องแต่งกาย | เกาหลีใต้ |
| 2007 (พ.ศ. 2550) | Lotte Seolleim (롯데 설레임) | ไอศกรีม | เกาหลีใต้ |
| 2009 (พ.ศ. 2552) | Adhoc (애드호크) | เสื้อผ้าเครื่องแต่งกาย | เกาหลีใต้ |
| 2009 (พ.ศ. 2552) | Korea Tourism Organization (한국관광공사) | การท่องเที่ยวเกาหลีสำหรับชาวจีน | จีน |
| 2009 (พ.ศ. 2552) | Giordano (佐丹奴) | เสื้อผ้าเครื่องแต่งกาย | จีน |
| 2010 (พ.ศ. 2553) | Wolhyang (월향) | มักก็อลลี (ไวน์ข้าว) | เกาหลีใต้ |
| 2011 (พ.ศ. 2554 ) | LIVEX | เสื้อผ้าเครื่องแต่งกาย | จีน |
| 2011 (พ.ศ. 2554 ) | W.SKIN (ダブルスキン) | สกินแคร์ | ญี่ปุ่น |
| 2011 (พ.ศ. 2554 ) | Samsung Galaxy S2 | โทรศัพท์เคลื่อนที่ | จีน |
| 2013 (พ.ศ. 2556) | French Cafe (프렌치카페 카페믹스) | กาแฟ | เกาหลีใต้ |
| 2013 (พ.ศ. 2556) | Zishen Homme (지센 옴므) | เสื้อผ้าเครื่องแต่งกาย | เกาหลีใต้ |
| 2013 (พ.ศ. 2556) | PREWESTERN | เสื้อผ้าเครื่องแต่งกาย | จีน |
| 2014 (พ.ศ. 2557) | Lotte Cinema | โรงภาพยนตร์ | จีน |
| 2014 (พ.ศ. 2557) | Ajisen Ramen (味千拉面) | ร้านราเมง | จีน |
| 2014 (พ.ศ. 2557) | Forte Coffee (포르테 커피) | กาแฟแคปซูล | เกาหลีใต้ |
| 2014 (พ.ศ. 2557) | LEELAN (俪兰) | สกินแคร์ | จีน |
| 2014 (พ.ศ. 2557) | Sooryehan (수려한) | สกินแคร์ | เกาหลีใต้ |
| 2014 (พ.ศ. 2557) | Calvin Klein Jeans | เสื้อผ้าเครื่องแต่งกาย | เกาหลีใต้ |
| 2014 (พ.ศ. 2557) | Kohlor Novita (노비타) | สุขภัณฑ์ | เกาหลีใต้ |
| 2015 - 2016 (พ.ศ. 2558 - 2559) | Lotte Duty Free | ร้านค้าปลอดภาษี | เกาหลีใต้ |
| 2015 - 2018 (พ.ศ. 2558 - 2561) | Mind bridge | เสื้อผ้าเครื่องแต่งกาย | จีน / เกาหลีใต้ |
| 2016 (พ.ศ. 2559) | Beanpole | กระเป๋า | เกาหลีใต้ |
| 2016 (พ.ศ. 2559) | 7-ELEVEN | ร้านสะดวกซื้อ | เกาหลีใต้ |
| 2016 (พ.ศ. 2559) | THE WEINA | เครื่องสำอาง | จีน |
| 2016 - 2017 (พ.ศ. 2559 - 2560) | Centerpole (세정 센터폴) | เสื้อผ้าเครื่องแต่งกาย | เกาหลีใต้ |
| 2016 - 2018 (พ.ศ. 2559 - 2561) | JAYJUN COSMETIC | สกินแคร์ | เกาหลีใต้ |
| 2018 (พ.ศ. 2561) | Shine Mask | หน้ากากแสง LED | จีน / เกาหลีใต้ |
| 2020 (พ.ศ. 2563) | Rits Healer | แผ่นมาสก์ | เกาหลีใต้ |
| 2020 (พ.ศ. 2563) | Few Water (퓨워터) | น้ำแร่ | เกาหลีใต้ |
| 2021 (พ.ศ. 2564) | Savana Sunkist (사바나 썬키스트) | เยลลี่ผลไม้แบบถ้วย | เกาหลีใต้ |
| 2023 (พ.ศ. 2566) | Biolectra (바이오렉트라) | อาหารเสริม | เกาหลีใต้ |
ผลงาน > ทูตประชาสัมพันธ์

| วันที่ได้รับแต่งตั้ง | ชื่อโครงการ / งาน | องค์กร / หน่วยงาน |
| --- | --- | --- |
| 12/03/2007  (พ.ศ. 2550) | การรณรงค์ต่อต้านการสูบบุหรี่และการดื่มสุราของเยาวชน (Youth Anti- Smoking and Drinking / 청소년 금연금주)  | กองบัญชาการตำรวจนครบาลแห่งกรุงโซล  (서울지방경찰청 /Seoul Metropolitan Police Agency) |
| 29/07/2008  (พ.ศ. 2551) | ระบบธนาคารหน่วยกิตทางการศึกษา (The Academic Credit Bank System (ACBS) / 학점은행제)  | กระทรวงศึกษาธิการ วิทยาศาสตร์และเทคโนโลยี   (교육과학기술부/ Ministry of Education, Science and Technology) |
| 03/12/2012  (พ.ศ. 2555) | การรณรงค์ป้องกันการสูบบุหรี่ของเยาวชน (Youth Smoking Prevention Campaign /2012년 청소년흡연예방캠페인) | สมาคมยาสูบแห่งเกาหลีใต้  (The Korea Tobacco Association (KTA) /한국담배협회) |
| 09/03/2013  (พ.ศ. 2556) | ทูตกิตติมศักดิ์กองทุนวัฒนธรรม TGC ประเทศจีน (100 ปี ความสัมพันธ์ทางการทูตระหว่างประเทศจีน และ เกาหลี)  | - สมาคมมิตรภาพวิเทศน์สัมพันธ์แห่งประชาชนจีน (Chinese People's Association for Friendship with Foreign Countries  /중국인민대외우호협회)  - กองทุนวัฒนธรรม TGC ประเทศจีน  |
| 18/08/2014  (พ.ศ. 2557) | การช่วยเหลือประชาชนทางตะวันตกของประเทศจีนโดยเฉพาะผู้หญิงในชนบท   เพื่อบรรเทาการขาดแคลนน้ำอย่างรุนแรง (Land of Love ,Water Cellar for Mother /大地之爱·母亲水窖 ) | มูลนิธิเพื่อการพัฒนาสตรีแห่งประเทศจีน (China Women's Development Foundation (CWDF)  /中国妇女发展基金会) |
| 11/11/2018  (พ.ศ. 2561) | เจ้าหน้าที่ดับเพลิงกิตติมศักดิ์ (Honorary Firefighter / 명예소방관 )  ยศ 소방위 (Fire Captain)  | สำนักงานป้องกันอัคคีภัยแห่งชาติเกาหลีใต้  (National Fire Agency ( NFA ) /소방청) |
| 09/12/2019  (พ.ศ. 2562) | เจ้าหน้าที่ดับเพลิงกิตติมศักดิ์ (Honorary Firefighter / 명예소방관 )  ยศ 소방경 (Fire Lieutenant)   | สำนักงานป้องกันอัคคีภัยแห่งชาติเกาหลีใต้ (National Fire Agency ( NFA ) /소방청) |
| 23/03/2019   (พ.ศ. 2562) | ทูตประชาสัมพันธ์การท่องเที่ยวเกาหลีใต้ | องค์การส่งเสริมการท่องเที่ยวเกาหลี (Korea Tourism Organization / 한국관광공사) |
แหล่งข้อมูลอื่น

Artist Company เก็บถาวร 2023-08-10 ที่ เวย์แบ็กแมชชีน เว็บไซต์ต้นสังกัด
พัก แฮ-จิน ที่ฮันซีเนมา
Instagram parkhaezin_official
ไทเทเนียม

บทความนี้เกี่ยวกับธาตุเคมี สำหรับวงดนตรี ดูที่ ไทยเทเนี่ยม
ไทเทเนียม (อังกฤษ: Titanium; /taɪˈteɪniəm/; ty-tay-nee-əm) เป็นธาตุเคมี มีสัญลักษณ์เป็น Ti มีเลขอะตอมเท่ากับ 22 มีความหนาแน่นต่ำ แข็ง ทนการกัดกร่อน (น้ำทะเล , น้ำประสานทอง (aqua regia) และ คลอรีน) เป็นโลหะทรานซิชันสีเงิน
ไทเทเนียมได้รับการค้นพบในคอร์นวอลล์ บริเตนใหญ่ โดย วิลเลียม เกรเกอร์ (William Gregor) ในปี ค.ศ. 1791 ได้รับการตั้งชื่อโดย มาร์ทิน ไฮนริช คลาพรอท (Martin Heinrich Klaproth) ตามไททันในเทพปกรณัมกรีก ธาตุนี้พบในชั้นที่ทับถมกันของแร่ที่กระจายอยู่ทั่วไปในเปลือกโลกและธรณีภาค ส่วนใหญ่จะเป็นรูไทล์และอิลเมไนต์ และยังพบในสิ่งมีชีวิตเกือบทุกชนิด หิน แหล่งน้ำ และดิน ไทเทเนียมสามารถสกัดจากสินแร่ด้วยกระบวนการครอลล์ (Kroll process) หรือกระบวนการฮันเตอร์ (Hunter process) ในรูปของสารประกอบที่พบส่วนมากจะเป็นไทเทเนียมไดออกไซต์ ซึ่งเป็นสารเร่งปฏิกิริยาด้วยแสง (photocatalyst) ที่นิยมและใช้ในการสร้างสารสี (pigment) ขาว ส่วนรูปสารประกอบอื่น ได้แก่ ไทเทเนียมเตตระคลอไรด์ (TiCl4) ซึ่งเป็นส่วนประกอบของหมอกควันและตัวเร่งปฏิกิริยา และไทเทเนียมไตรคลอไรด์ (TiCl3) ซึ่งใช้เป็นตัวเร่งปฏิกิริยาในการผลิตโพลิโพรพิลีน
ไทเทเนียมสามารถผลิตเป็นโลหะเจือ ด้วยการผสมกับเหล็ก อะลูมิเนียม วาเนเดียม โมลิบดีนัม และธาตุอื่นๆ เพื่อผลิตโลหะเจือที่แข็งแรงแต่น้ำหนักเบาสำหรับใช้ในยานอวกาศหรืออากาศยาน (เครื่องยนต์เจ็ต ขีปนาวุธ และยานอวกาศ) การทหาร กระบวนการทางอุตสาหกรรม (สารเคมี สารเคมีจากปิโตรเลียม ระบบผลิตน้ำจืดจากน้ำทะเล (desalination plant) เยื่อกระดาษ และกระดาษ) ยานยนต์ อาหารจากเกษตรกรรม กายอุปกรณ์ทางการแพทย์ กระดูกเทียม เครื่องมือทางทันตกรรม ฟันปลอมรากเทียม สินค้าทางการกีฬา อัญมณี โทรศัพท์มือถือ และการประยุกต์ใช้อื่น ๆ
สองคุณสมบัติที่มีประโยชน์มากที่สุดของรูปโลหะคือมีความต้านทานการกัดกร่อนและมีอัตราส่วนความแข็งแรงต่อน้ำหนักสูงกว่าโลหะชนิดใด ๆ ในสภาวะบริสุทธิ์ ไทเทเนียมมีความแข็งเท่ากับเหล็กกล้าบางชนิด แต่เบากว่า 45% มีด้วยกันสองอัญรูป และห้าไอโซโทปที่เกิดขึ้นโดยธรรมชาติ คือ 46Ti ถึง 50Ti ซึ่ง 48Ti มีจำนวนมากที่สุด (73.8%) คุณสมบัติทางเคมีและฟิสิกส์ของไทเทเนียมคล้ายกับเซอร์โคเนียม เพราะทั้งสองมีเลขเวเลนซ์อิเล็กตรอนเลขเดียวกันและอยู่ในหมู่เดียวกันในตารางธาตุ
ลักษณะ > คุณสมบัติทางฟิสิกส์

ธาตุโลหะไทเทเนียมเป็นที่รู้จักกันว่าเป็นธาตุที่มีอัตราความแข็งแรงต่อน้ำหนักสูง เป็นโลหะที่แข็งแรงแต่มีความหนาแน่นต่ำสามารถทำให้เป็นแผ่นบาง ๆ ได้ (โดยเฉพาะอย่างยิ่งในสภาพแวดล้อมที่ไม่มีออกซิเจน), มันวาว, และมีสีขาวโลหะ มีจุดหลอมเหลวสูง (มากกว่า 1,650 °C หรือ 3,000 °F) จึงมักนำไปใช้เป็นโลหะทนไฟ  ไทเทเนียมเป็นพาราแมกเนติกมีสภาพนำไฟฟ้าและสภาพนำความร้อนต่ำ
เกรดของไทเทเนียมในเชิงการค้า (บริสุทธิ์ 99.2%) มีความทนแรงเค้นดึงสูงสุดประมาณ 63,000 psi (434 MPa) เท่ากับโละผสมเกรดต่ำทั่วไป แต่เบากว่า 45% ไทเทเนียมมีความหนาแน่นมากกว่าอะลูมิเนียม 60% แต่แข็งกว่าสองเท่า ของโลหะผสมอะลูมิเนียม 6061-T6 ที่นิยมใช้กันทั่วไป โลหะผสมไทเทเนียมบางชนิด (เช่น บีตาซี ,Beta C) ทนแรงเค้นดึงสูงกว่า 200,000 psi (1,400 MPa)
อย่างไรก็ตาม ไทเทเนียมจะสูญเสียความแข็งเมื่อได้รับความร้อนสูงกว่า 430 °C (806 °F)
ไทเทเนียมนั้นแข็งพอใช้ (แม้ว่าจะไม่แข็งเท่ากับเหล็กกล้าอบชุบบางเกรด) ไม่มีคุณสมบัติเป็นแม่เหล็ก และเป็นตัวนำไฟฟ้าและความร้อนที่คุณภาพเลว การใช้กับเครื่องจักรต้องทำอย่างระมัดระวังเพราะวัสดุจะอ่อนตัวและถูกครูดเป็นรอยถ้าเครื่องมือมีความแหลมคมและไม่ได้ใช้วิธีการระบายความร้อนที่เหมาะสม  เครื่องมือที่ทำจากไทเทเนียมคล้ายกับเครื่องมือที่ทำจากเหล็ก โครงสร้างของไทเทเนียมนั้นมีขีดจำกัดความล้าซึ่งจะกำหนดช่วงชีวิตของการนำไปใช้งานบางประเภท คุณสมบัติความแข็งตึง (stiffness) ของโลหะผสมไทเทเนียม ปกติแล้วไม่ดีเท่าวัสดุอื่น เช่น โลหะผสมอะลูมิเนียม และคาร์บอนไฟเบอร์ ดังนั้น จึงไม่ค่อยจะมีการนำไทเทเนียมไปใช้ในโครงสร้างที่ต้องการความแข็งแกร่งสูง
ไทเทเนียมมีสองอัญรูปคือรูปแบบแอลฟาหกเหลี่ยมที่จะเปลี่ยนเป็นรูปแบบบีตาแบบลูกบาศก์กลางตัว (body-centered cubic, แลตทิซ) ที่ 882 °C (1,620 °F) ความร้อนจำเพาะของรูปแบบแอลฟาจะเพิ่มขึ้นอย่างรวดเร็วเมื่อได้รับความร้อนเพื่อส่งผ่านระดับความร้อนนี้แต่จะตกลงและเกือบจะคงที่ในรูปแบบบีตาโดยไม่คำนึงถึงอุณหภูมิ ส่วนรูปแบบโอเมกาที่เพิ่มขึ้นมาจะคงอยู่และเสถียรทางเทอร์โมไดนามิกส์ที่ความดันสูงคล้ายกับเซอร์โคเนียมและแฮฟเนียม แต่จะอุปเสถียร (metastable) ที่ความดันบรรยากาศ รูปแบบนี้ปกติจะเป็นรูปหกเหลี่ยม (อุดมคติ) หรือสามเหลี่ยม (บิดเบี้ยว)
ลักษณะ > ไอโซโทป

ไทเทเนียมที่เกิดขึ้นในธรรมชาติมีอยู่ด้วยกัน 5 ไอโซโทปที่เสถียร ได้แก่ 46Ti, 47Ti, 48Ti, 49Ti, และ 50Ti ซึ่ง 48Ti มีจำนวนมากที่สุด (73.8%) มี 11 ไอโซโทปกัมมันตรังสี ที่เสถียรที่สุด คือ 44Ti ซึ่งมีครึ่งชีวิต 63 ปี 45Ti มีครึ่งชีวิต 184.8 นาที 51Ti มีครึ่งชีวิต 5.76 นาที และ 52Ti มีครึ่งชีวิต 1.7 นาที ที่เหลือเป็นไอโซโทปกัมมันตรังสีที่มีครึ่งชีวิตน้อยกว่า 33 วินาทีและส่วนใหญ่มีครึ่งชีวิตน้อยกว่า 0.5 วินาที
ไอโซโทปของไทเทเนียมมีน้ำหนักอะตอมอยู่ในช่วง 39.99 u (40Ti) ถึง 57.966 u (58Ti) รูปแบบการสลายกัมมันตรังสีขั้นต้นก่อนจะกลายเป็นไอโซโทปที่เสถียรและมีจำนวนมากที่สุด 48Ti  คือการจับยึดอิเล็กตรอนและรูปแบบการสลายหลังจากนั้นคือการสลายให้อนุภาคบีตา ผลิตภัณฑ์จากการสลายกัมมันตรังสีขั้นต้นก่อนจะเป็น 48Ti คือไอโซโทปธาตุที่ 21 (สแกนเดียม) และผลิตภัณฑ์จากการสลายกัมมันตรังสีหลังจากนั้นคือไอโซโทปธาตุที่ 23 (วาเนเดียม)
บรรณานุกรม

Barksdale, Jelks (1968). "Titanium".  ใน Clifford A. Hampel (บ.ก.). The Encyclopedia of the Chemical Elements. New York, NY: Reinhold Book Corporation. pp. 732–738. LCCN 68029938.
Donachie, Matthew J. Jr. (1988). Titanium: A technical guide. Metals Park, OH: ASM International. p. 11. ISBN 978-0-87170-309-5.
Emsley, John (2001). "Titanium". Nature's Building Blocks: An A-Z guide to the elements. Oxford, England, UK: Oxford University Press. ISBN 978-0-19-850340-8.
Flower, Harvey M. (2000). "Materials Science: A moving oxygen story". Nature. 407 (6802): 305–306. doi:10.1038/35030266. PMID 11014169. S2CID 4425634.
Greenwood, N. N.; Earnshaw, A. (1997). Chemistry of the Elements (2nd ed.). Oxford: Butterworth-Heinemann. ISBN 978-0-7506-3365-9.
Roza, Greg (2008). Titanium (1st ed.). New York, NY: The Rosen Publishing Group. ISBN 978-1-4042-1412-5.
แหล่งข้อมูลอื่น

Titanium: Our Next Major Metal, October 1950, Popular Science one of first general public detailed articles on Titanium
A Cleaner, Cheaper Route to Titanium
International Titanium Association
Metallurgy of Titanium and its Alloys, Cambridge University
World Production of Titanium Concentrates, by Country
Truth in Sparks: Titanium or Plain Ol' Steel? เก็บถาวร 2007-12-23 ที่ เวย์แบ็กแมชชีน Popular Science Magazine
Metal of the gods
วิกิมีเดียคอมมอนส์มีสื่อเกี่ยวกับ ไทเทเนียม
ภาษาตูวา

ระวังสับสนกับ ภาษาตูวาลู
| ภาษาตูวา |
| --- | --- |
тыва дыл
ประเทศที่มีการพูด: รัสเซีย, มองโกเลีย, จีน
ภูมิภาค: ตูวา
ชาติพันธุ์: ชาวตูวา
จำนวนผู้พูด: 240,000  (2012)
ตระกูลภาษา: เตอร์กิก  เตอร์กิกทั่วไปเตอร์กิกไซบีเรียไซบีเรียใต้เตอร์กิกซายันภาษาตูวา
ระบบการเขียน: อักษรซีริลลิก
สถานภาพทางการ
ภาษาทางการ:  รัสเซีย สาธารณรัฐตูวา
รหัสภาษา
ISO 639-2: tyv
ISO 639-3: tyv

ภาษาตูวาถูกจัดเป็นภาษาที่มีความเสี่ยงตาม Atlas of the World’s Languages in Danger ของยูเนสโก
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ผู้พูดภาษตูวา
ภาษาตูวา (ภาษาตูวา: тыва дыл, tyva dyl) เป็นภาษากลุ่มเตอร์กิก มีผู้พูด 200,000 คนในสาธารณรัฐตูวา ในไซบีเรียกลางตอนใต้ มีคำยืมจากภาษามองโกเลียและภาษารัสเซียมาก  มีชาวตูวากลุ่มเล็กๆอยู่ในจีนและมองโกเลียด้วย
การจัดจำแนก

ภาษาตูวาอยู่ในภาษากลุ่มเตอร์กิกตะวันออกเฉียงเหนือหรือไซบีเรีย ใกล้เคียงกับภาษากลุ่มเตอร์กิกไซบีเรียอื่นๆ เช่น ภาษาคากัส และภาษาอัลไต
สำเนียง

ภาษาตูวาที่พบในตูวาแบ่งเป็น 4 สำเนียงคือ
สำเนียงกลาง เป็นสำเนียงที่ใช้ในการเขียน
สำเนียงตะวันตก ใช้พูดทางตอนเหนือของของแม่น้ำเคมชิก ได้รับอิทธิพลจากภาษาอัลไต
สำเนียงตะวันออกเฉียงเหนือหรือสำเนียงทอดซี ใช้พูดในบริเวณตอนบนของแม่น้ำบีอี-เคม มีคำศัพท์มากมายเกี่ยวกับการล่าที่ไม่พบในภาษาอื่น
สำเนียงตะวันออกเฉียงใต้ได้รับอิทธิพลจากภาษามองโกเลียมาก
สำเนียงอื่นๆของภาษาตูวายังมีอีกมากแต่ได้รับการศึกษาน้อย
เสียง > พยัญชนะ

ภาษาตูวามีหน่วยเสียงพยัญชนะ 19 เสียง /f/ และ /t͡s/ พบเฉพาะในคำยืมจากภาษารัสเซีย
|  | Labial | Labial | Alveolar | Alveolar | Palatal | Palatal | Velar | Velar |
| --- | --- | --- | --- | --- | --- | --- | --- | --- |
| Nasal | m | m | n | n |  |  | ŋ | ŋ |
| Stop | pʰ | p | tʰ | t | t͡ʃ |  | k | ɡ |
| Fricative |  |  | s | z | ʃ | ʒ | x |  |
| Rhotic |  |  | ɾ | ɾ |  |  |  |  |
| Approximant | ʋ | ʋ | l | l | j | j |  |  |
เสียง > สระ

เสียงสระในภาษาตูวามีสามแบบคือ เสียงสั้น เสียงยาว และเสียงสั้นแบบกดต่ำ สระเสียงยาวยาวเป็นสองเท่าของสระเสียงสั้น เสียงสั้นแต่กดต่ำเป็นเสียงสั้นที่เพิ่มเสียงไปอีกครึ่งหนึ่ง การกดต่ำนี้ถือเป็นการเน้นหนัก ไม่ใช่เสียงวรรณยุกต์
|  |  | Short> High | Short> Low | Long> High | Long> Low | Low Pitch> High | Low Pitch> Low |
| --- | --- | --- | --- | --- | --- | --- | --- |
| Front | Unrounded | i | e | iː | eː | ì | è |
| Front | Rounded | y | ø | yː | øː | ỳ | ø̀ |
| Back | Unrounded | ɯ | a | ɯː | aː | ɯ̀ | à |
| Back | Rounded | u | o | uː | oː | ù | ò |
ไวยากรณ์

ภาษาตูวาสร้างคำที่ซับซ้อนโดยใช้ระบบการเติมปัจจัย เช่น teve หมายถึงอูฐ teve-ler (เครื่องหมาย – แสดงว่าเป็นคนละหน่วยคำทางไวยากรณ์ การเขียนปกติจะไม่ใช้) หมายถึงอูฐหลายตัว  teve-ler-im หมายถึงอูฐของฉัน teve-ler-im-den หมายถึง จากอูฐหลายตัวของฉัน
ภาษาตูวาแบ่งนามออกเป็น 6 การก ปัจจัยของแต่ละการกมีหลายความหมาย คำกริยาในภาษาตูวามีการลงท้ายเพื่อแสดงกาล มาลา และวัตถุประสงค์ได้หลายแบบ กริยาช่วยเป็นตัวขยายกริยาหลัก การเรียงประโยคเป็นแบบประธาน-กรรม-กริยา
คำศัพท์

คำศัพท์ในภาษาตูวาส่วนใหญ่มีจุดกำเนิดจากภาษากลุ่มเตอร์กิก และมีคำยืมจากภาษามองโกเลียมาก
ระบบการเขียน > อักษรละติน

การเขียนภาษาตูวาครั้งแรกใน พ.ศ. 2473 เขียนด้วยอักษรละตินประดิษฐ์โดยพระภิกษุชาวตูวา มอนคุช ลอบซังชินมิต ก่อนหน้านี้ชาวตูวาใช้ภาษามองโกเลียเป็นภาษาเขียน ในเดือนกันยายน พ.ศ. 2486 การเขียนด้วยอักษรละตินถูกแทนที่ด้วยอักษรซีริลลิก ตัวอักษรละตินที่ใช้คือ
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| A a | B ʙ | C c | D d | E e | F f | G g | Ƣ ƣ |
| H h | I i | J j | Ɉ ɉ | K k | L l | M m | N n |
| Ŋ ŋ | O o | Ө ө | P p | R r | S s | Ş ş | T t |
| U u | V v | X x | Y y | Z z | Ƶ ƶ | Ь ь |  |
ระบบการเขียน > อักษรซีริลลิก

อักษรที่ใช้เขียนภาษาตูวาในปัจจุบันเป็นอักษรซีริลลิกที่ดัดแปลงมาแบบที่ใช้เขียนภาษารัสเซีย และเพิ่มอักษรพิเศษอีกสามตัว อักษรที่ใช้ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| А а | Б б | В в | Г г | Д д | Е е | Ё ё | Ж ж |
| З з | И и | Й й | К к | Л л | М м | Н н | Ң ң |
| О о | Ө ө | П п | Р р | С с | Т т | У у | Ү ү |
| Ф ф | Х х | Ц ц | Ч ч | Ш ш | Щ щ | Ъ ъ | Ы ы |
| Ь ь | Э э | Ю ю | Я я |  |  |  |  |
แหล่งข้อมูลอื่น

English-Tuvan, Tuvan-English online talking dictionary
Тыва дыл кырында форум (An online forum in and about the Tyvan language)
Tuvan language and folklore materials
TyvaWiki Language Articles
Tuvan Alphabet
Research among the Tyvans (Tuvans) of South Siberia
Contemporary Legends and other Folklore-Texts from Tuva
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ลัตเวีย  เช็กเกีย
แกรนด์เธฟต์ออโต

| แกรนด์เธฟต์ออโต   Grand Theft Auto |
| --- | --- |
โลโก้แกรนด์เธฟต์ออโต  เริ่มใช้ตั้งแต่ แกรนด์เธฟต์ออโต III
ประเภท: แอ็กชัน–ผจญภัย
ผู้พัฒนา: ร็อกสตาร์เกมส์ ร็อกสตาร์นอร์ท (อดีต ดีเอ็มเอ ดีไซน์) ร็อกสตาร์ลีดส์ ร็อกสตาร์โตรอนโต ร็อกสตาร์ลินคอล์น
ผู้จัดจำหน่าย: ร็อกสตาร์เกมส์
ผู้จัดสร้าง: เดวิด โจนส์ แดน ฮาวเซอร์ แซม ฮาวเซอร์
ระบบปฏิบัติการ:   แอนดรอยด์  ดรีมแคสต์  Fire OS  เกมบอย  เกมบอยคัลเลอร์  ไอโอเอส  แมคอินทอช  วินโดวส์  MS-DOS  นินเทนโด ดีเอส  เพลย์สเตชัน 1  เพลย์สเตชัน 2  เพลย์สเตชัน 3  เพลย์สเตชัน 4  โซนี่ พีเอสพี  วินโดวส์โฟน  เอ็กบ็อกซ์(รุ่นแรก)  เอกซ์บอกซ์ 360  เอกซ์บอกซ์วัน 
ลงครั้งแรกบน:   เอ็มเอสดอส  ไมโครซอฟท์ วินโดวส์ 
วางจำหน่ายครั้งแรก: แกรนด์เธฟต์ออโต 28 พฤศจิกายน พ.ศ. 2540
จำหน่ายครั้งล่าสุด: แกรนด์เธฟต์ออโต: เดอะไทรโลจี – เดอะดีฟินิทิฟ อิดิชั่น 11 พฤศจิกายน พ.ศ. 2564
แกรนด์เธฟต์ออโต (อังกฤษ: Grand Theft Auto หรือ GTA) คือชุดวิดีโอเกมที่พัฒนาโดยร็อกสตาร์เกมส์ และผลิตโดยร็อกสตาร์นอร์ท เปิดตัวครั้งแรกในปี พ.ศ. 2540 เกมชุดดังกล่าวประกอบด้วยเกมภาคหลัก 10 เกมและภาคเสริม 4 เกม เริ่มเป็นที่นิยมตั้งแต่เกมแกรนด์เธฟต์ออโต III (Grand Theft Auto III) เป็นต้นมา ทุกเกมล้วนเป็นเกมยอดนิยมและเป็นที่กล่าวขวัญ ได้รับรางวัลมาหลายรางวัล และเกมในชุดนี้มักได้ตำแหน่งเกมแห่งปีจากหลายสถาบันนักวิจารณ์เกม และทำให้เกมนี้มีดาราฮอลลีวูดหลายคนเข้ามาร่วมให้เสียงในเกม เช่น ซามูเอล แอล. แจ็กสัน, เบิร์ต เรย์โนลส์ เป็นต้น
ถ้าไม่รวมถึงเกมชุด GTA ที่ถูกนำเข้ามาในประเทศไทย (เช่น แกรนด์เธฟต์ออโต: แซนแอนเดรียส์ ในเพลย์สเตชัน 2, แกรนด์เธฟต์ออโต III ภาคที่ได้รับการเซ็นเซอร์แล้วจากประเทศออสเตรเลีย) และเกมละเมิดลิขสิทธิ์ ไม่มีบริษัทซอฟต์แวร์บริษัทใดเลยในประเทศไทยที่ผลิตเกมชุดดังกล่าว อาจเป็นเพราะเนื้อหาของเกมนั้นรุนแรงและขัดต่อธรรมเนียมประเพณีไทยมากเกินไป (เกมนี้นำเสนอธุรกิจขายยาเสพติด, การค้าประเวณี โดยเฉพาะการขโมยยานพาหนะต่างๆ ซึ่งเป็นส่วนหลักของเกม) แต่เกมนี้ก็ยังได้รับนิยมสูงในแวดวงนักเล่นเกม แม้ว่าจะเป็นเกมก็อปปีก็ตาม ไม่ต่างจากต่างประเทศมากนัก
ในต่างประเทศตั้งแต่ GTA III เป็นต้นมา เกมนี้ได้คำวิพากษ์วิจารณ์อย่างมากเนื่องจากเนื้อเรื่องที่ว่าตัวละครเอกเป็นอาชญากร ต่างจากเกมส์อื่นที่ตัวละครเอกมักจะเป็นวีรบุรุษ
ความโดดเด่นโดยรวมของเกมชุดนี้คือ ผู้เล่นสามารถทำกิจกรรมต่าง ๆ ได้อย่างอิสระภายในเมืองขนาดใหญ่ ตั้งแต่การใช้ชีวิตตามปกติไปจนถึงการก่ออาชญากรรม ไม่ว่าจะเป็นการทำอาชีพสุจริต การขโมยรถ การก่อคดีต่าง ๆ อีกทั้งยังเป็นเกมที่มีการผสมผสานกันอย่างลงตัวระหว่างเกมแนวขับรถกับเกมแนวยิงปืนมุมมองแบบบุคคลที่สาม
เนื้อหาของเกมโดยรวม

ทุกเกมในชุดนี้อนุญาตให้ผู้เล่นเล่นบทเป็นอาชญากรในเมืองใหญ่ โดยมีอิทธิพลเล็กน้อย หรือไม่มีเลยในช่วงแรก ผู้เล่นจะต้องใขว่คว้าและเสาะแสวงหาอิทธิพลผ่านองค์กรอาชญากรรมไปตลอดเกม ภารกิจหลาย ๆ ภารกิจในเกมมักตั้งอยู่ในสภาพแวดล้อมที่ทรุดโทรมและเป็นแหล่งอาชญากรรมในเมือง จุดมุ่งหมายก็มักจะเกี่ยวกับการก่ออาชญากรรม ซึ่งจำเป็นที่จะต้องทำให้สำเร็จเพื่อดำเนินเนื้อเรื่องในเกมต่อไป เช่นการปล้นธนาคาร, การลอบสังหาร และอาชญากรรมอื่น ๆ แต่ก็จะมีการขับรถแท็กซี่ การขับรถพยาบาล การดับเพลิง การบริหารธุรกิจค้าประเวณี การแข่งรถ และการหัดขับเครื่องบิน เป็นภารกิจเสริมด้วย
เกมชุด GTA เป็นที่กล่าวถึงในด้านการที่ให้ผู้เล่นมีเสรีภาพในการตัดสินใจว่าจะทำสิ่งใดก่อนสิ่งใดหลัง ซึ่งต่างจากเกมแนวแอ็คชั่นอื่น ๆ ที่แต่ละภารกิจจะอยู่ในเฉพาะพื้นที่หนึ่ง ๆ ตามที่ผู้พัฒนาสร้างไว้เท่านั้น แต่ใน GTA ผู้เล่นสามารถเลือกภารกิจที่ผู้เล่นต้องการจะทำก่อนได้ และทางที่ผู้เล่นเลือกจะส่งผลต่อการเปลี่ยนแปลงไปของเนื้อเรื่องในเกม เมื่อเนื้อเรื่องดำเนินไปผู้เล่นจะพบกับอารมณ์ขัน มุกตลก เพลง และตัวช่วยลดความตึงเครียดในเกมต่าง ๆ ซึ่งเป็นจุดดึงดูดของเกมนี้ อีกทั้งเนื้อที่ที่กว้างใหญ่ในเกมซึ่งทำให้ผู้เล่นสามารถตระเวนไปทั่วในจุดไหนก็ได้ในเกม อาคารในเมืองที่สามารถปฏิสัมพันธ์ได้จำนวนมาก และภารกิจย่อยต่าง ๆ ตั้งแต่เกม GTA3 เนื้อเรื่องของมันกลายเป็นจุดเด่นอีกจุดหนึ่งของเกม พร้อมทั้งเสียงพากย์ของดาราหรือผู้พากย์ที่มีคุณภาพสูง และเสียงจากสถานีวิทยุซึ่งสามารถฟังผ่านทางพาหนะต่าง ๆ ได้ ทั้งหมดนี้เป็นการผสมผสานกันให้ได้สภาพแวดล้อมให้เหมือนส่วนทรุดโทรมของเมืองให้มากที่สุด และเป็นการล้อเลียนเมืองใหญ่ ๆ ในสหรัฐอเมริกาที่มีอยู่จริง
ประวัติของเกม > แกรนด์เธฟต์ออโต

เป็นยุคที่เกมแรกในชุดออกสู่ตลาดมืด คือเกมดั้งเดิม แกรนด์เธฟต์ออโต (Grand Theft Auto) ทั้งใน PC ระบบ วินโดวส์ และเพลย์สเตชัน 1 ใน พ.ศ. 2540 รวมถึงเวอร์ชันเกมบอยคัลเลอร์
ประวัติของเกม > แกรนด์เธฟต์ออโต 2

แกรนด์เธฟต์ออโต 2 (Grand Theft Auto 2) ออกจำหน่ายทั้งทาง PC, เพลย์สเตชัน และดรีมคาสท์ ในปี พ.ศ. 2542 หรือ เกมนี้พัฒนาคุณภาพของภาพขึ้นมาจากภาคที่แล้ว และเปลี่ยนแปลงการเล่นของผู้เล่น ให้ขึ้นอยู่กับอิทธิพลในองค์กรอาชญากรรมแต่ละองค์กรที่ผู้เล่นสังกัดอยู่ เวอร์ชันเกมบอยคัลเลอร์ถูกผลิตขึ้นในเวลาต่อมา
ประวัติของเกม > แกรนด์เธฟต์ออโต III

เป็นเกมภาคที่สาม ออกจำหน่ายในปี พ.ศ. 2544 แกรนด์เธฟต์ออโต III (Grand Theft Auto III) นำเสนอรูปแบบมุมมองบุคคลที่สามเป็นครั้งแรกในเกมชุดนี้ จากที่เกมภาคที่ผ่านมาเป็นมุมมองจากด้านบน โหมดผู้เล่นหลายคนนั้นได้ถูกนำออกไป แต่ GTA3 ก็มุ่งไปพัฒนาในด้านอื่น ๆ เช่นการให้เสียง และการดำเนินเรื่องเป็นต้น แกรนด์เธฟต์ออโต III ประสบความสำเร็จมากในต่างประเทศ และเป็นเกมยอดนิยมเกมแรกในชุด แกรนด์เธฟต์ออโต III ดึงดูดคำวิพากษ์วิจารณ์ในทางบวกอย่างมาก โดยได้คำวิจารณ์ว่าเป็นการเปิดมิติใหม่ให้กับวงการเกม แม้จะถูกวิพากย์วิจารณ์บ้างเนื่องจากเนื้อหาที่รุนแรงของมัน และเกมภาคต่อ ๆ มาก็เป็นเช่นเดียวกัน
ร็อกสตาร์ นอร์ธ พัฒนาวิดีโอเกมนอกชุดที่ชื่อว่าแมนฮันท์ (Manhunt) ซึ่งอยู่ในเมืองเดียวกันกับ GTA III (เมืองที่ตัวละครเอกในเกมดังกล่าวอยู่คือเมืองคาร์เซอร์ ซิตี้ ซึ่งเคยถูกกล่าวไว้ใน GTA3 ว่าเป็นเมืองเพื่อนบ้านของลิเบอร์ตี ซิตี้)
ประวัติของเกม > แกรนด์เธฟต์ออโต IV

เกมแกรนด์เธฟต์ออโต IV (Grand Theft Auto IV) ได้วางจำหน่ายบนเพลย์สเตชัน 3และเอกซ์บอกซ์ 360ในวันที่ 29 เมษายน พ.ศ. 2551 และวางจำหน่ายบนพีซีในวันที่ 2 ธันวาคม พ.ศ. 2551 ที่อเมริกา เป็นรุ่นแรกที่ออกพร้อมกันทั้งบนเพลย์สเตชัน และเอกซ์บ็อกซ์ ซึ่งในเนื้อหาเกมนั้น ถูกกำหนดให้ดำเนินเรื่องอยู่ในเมืองลิเบอร์ตี ซิตี้ (Liberty City) ซึ่งเป็นเมืองที่อยู่ใน แกรนด์เธฟต์ออโต้ 3 และ Liberty City Stories ทาง Rockstar North ได้ปรับปรุงพื้นที่ และกราฟิกใหม่หมดภายในเกม ซึ่งแตกต่างจากรูปแบบในเกม GTA3 และ GTA Liberty City Stories มาก อีกทั้งด้านความสมจริง พื้นที่ในเกม  และคุณภาพกราฟิก และถึอว่าเป็นเกมที่สมบูรณ์แบบที่สุดเท่าที่ทาง Rockstar North เคยทำมา ภายหลังได้มีตอนพิเศษนามว่า Grand Theft Auto: Episodes from Liberty City ซึ่งจะมีภาค The Lost and Damned และ The Ballad of Gay Tony รวมอยู่ในเกมเดียว สำหรับในประเทศไทยมีการสั่งห้ามนำเกมนี้เข้ามาจำหน่ายในประเทศ หลังจากเกิดเหตุเด็กนักเรียนชั้นมัธยมศึกษาปีที่ 6 เล่นเกมนี้แล้วก่อเหตุฆ่าคนขับแท็กซี่โดยอ้างว่าเลียนแบบมาจากเกมนี้
ประวัติของเกม > แกรนด์เธฟต์ออโต V

บทความหลัก: แกรนด์เธฟต์ออโต V
เกมแกรนด์เธฟต์ออโต V ได้วางจำหน่ายบนเครื่องเล่น เพลย์สเตชัน 3และเอกซ์บอกซ์ 360ในวันที่ 17 กันยายน พ.ศ. 2556 และเพลย์สเตชัน 4 และเอกซ์บอกซ์ วัน ในวันที่ 18 พฤศจิกายน พ.ศ. 2557 สำหรับเวอร์ชัน PC ได้จำหน่ายในวันที่ 14 เมษายน พ.ศ. 2558 ที่ผ่านมา ซึ่งในเนื้อหาเกมนั้น ถูกกำหนดให้ดำเนินเรื่องอยู่ในเมือง ลอส ซานโตส ในรัฐ San Andreas (แซนแอนเดรียส์) ซึ่งเป็นเมืองที่อยู่ในแกรนด์เธฟต์ออโต้ : แซนแอนเดรียส์ ด้วย ในภาคนี้ผู้เล่นสามารถบังคับเป็นสามตัวเอกของเมืองลอสซานโตส ซึ่งก็คือ Michael - Franklin - Trevor ในภาคนีจะมีระบบ ซื้อบ้าน ซื้อกิจการต่างฯ ระบบดำน้ำ ขับเครื่องบิน ระบบยิงปืนและเล็งปืนใหม่  และยังมีระบบการเล่นและกิจกรรมต่างงฯอีกหลายอย่างที่มากับภาคนี้ ทั้งด้านความสมจริงที่มากขึ้น พื้นที่ในเกม จะรายล้อมไปด้วย ป่า ภูเขา ลำธาร และ สัตว์ป่าอีกนานาชนิด แผนที่ในเกมส์จะใหญ่ยิ่งกว่าในบรรดา เกมแกรนด์เธฟต์ออโต ทุกภาคที่ผ่านมา และคุณภาพกราฟิก ถึอว่าปรังปรุงออกมาได้เหนือชันและดูสมจริงยิ่งขึ้น ซึ่งภาคนี้ Rockstar North ได้นำอาระบบต่าง ๆ จากเกม Red Dead Redemption และ Max Payne 3 มาใส่ในภาคนี้เพื่อให้ดูสมจริงขึ้น หลังจากนั้นก็มี โหมดผู้เล่นหลายคน ที่ออกมาสร้างรายได้อีก อย่างเช่น Grand Theft Auto Online ที่เปิดให้บริการในวันที่ 1 ตุลาคม พ.ศ. 2556 โดยภาคนี้กลายเป็นเกมคอนโซลที่ประสบความสำเร็จมากที่สุดในประวัติศาสตร์ โดยในวันแรกที่ได้วางแผง เกมนี้ทำรายได้ไปกว่า 1,000 ล้านเหรียญสหรัฐ
ประวัติของเกม > แกรนด์เธฟต์ออโต VI

เกมแกรนด์เธฟต์ออโต VI มีกำหนดวางจำหน่าย พ.ศ. 2568 บนเครื่อง เพลย์สเตชัน 5, เอกซ์บอกซ์ซีรีส์เอกซ์และซีรีส์เอส และ ไมโครซอฟท์ วินโดวส์ โดย ไมโครซอฟท์ วินโดวส์ จะตามมาในภายหลัง เนื้อหาในเกมจะเดินเรื่องอยู่ในรัฐ Leonida (ลีโอนิดา) โดยมีเมืองสำคัญ ไวซ์ ซิตี้ ซึ่งเป็นเมืองที่เคยมีบทบาทสำคัญใน แกรนด์เธฟต์ออโต ไวซ์ ซิตี้ และ แกรนด์เธฟออโต ไวซ์ ซิตี้ สตอรีย์ส ในยุคสมัยใหม่ เหตุการณ์ทศวรรษหลังจาก แกรนด์เธฟต์ออโต V ผู้เล่นจะสามารถบังคับเป็นสองตัวเอกหลักที่มีภูมิหลังที่แตกต่าง แต่มีจุดร่วมคือพวกเขาเป็นคู่รักกันอย่าง Lucia สาวละตินที่เคยติดคุกมาก่อน และ Jason หนุ่มกร้านโลกที่ใช้ชีวิตบนความเสี่ยงตาย โดยตลอดเวลาก่อนการเปิดตัว ได้มีข่าวลือ ข่าวหลุดมากมาย จนกระทั่งเมื่อวันที่ 5 ธันวาคม พ.ศ.2566 คลิปตัวอย่างที่ยังไม่เสร็จได้หลุดออกมาก่อนกำหนด และทำให้ทางรอกสตาร์เกมส์ต้องปล่อยตัวอย่างเปิดตัวออกมาก่อนกำหนด วิดีโอเผยให้เห็นคร่าว ๆ ถึงรายละเอียดของเมืองที่มีรายละเอียดที่ใหญ่กว่าทุกภาคที่มีมา ภาพของสังคม ผู้คนที่ถูกขยายให้พลุกพล่านมีชีวิตชีวา แต่ยังคงไว้ซึ่งเอกลักษณ์ที่ยิ่งใหญ่ ซึ่งใช้เอนจิ้นที่ยกระดับมากจากทุกเกมที่มีมา เพื่อนำเสนอเมืองไวซ์ ซิตี้ที่ยิ่งใหญ่ในยุคสมัยแห่งปี 2020 ซึ่งห่างจากภาค V ถึง 15 ปี
ภาคเสริม > แกรนด์เธฟต์ออโต: ลอนดอน 1969 (พ.ศ. 2542)

ภาคเสริมของเกมดั้งเดิม เวลาในเกมอยู่ในปี พ.ศ. 2512 ในกรุงลอนดอน ออกจำหน่ายทั้งทาง PC และเพลย์สเตชัน
ภาคเสริม > แกรนด์เธฟออโต้: ลอนดอน 1961 (พ.ศ. 2542)

ภาคเสริมของภาคเสริมแรก GTA: London, 1969 อีกที เวลาในเกมอยู่ในปี พ.ศ. 2504 ในกรุงลอนดอน
เนื้อเรื่องจำลองจากลอนดอนปี พ.ศ. 2512